18 Re na le dikolo di le dintsi tse di jaaka Sekolo sa Bodiredi sa Bogosi, Sekolo sa Tirelo ya Bobulatsela, Sekolo sa Baboledi ba Bogosi, Sekolo sa Balebedi ba Potologo le Basadi ba Bone le Sekolo sa Maloko a Komiti ya Lekala le Basadi ba Bone. Dikolo tseno di ile tsa thapisa bakaulengwe le bokgaitsadi mme di nonotshitse tumelo ya bone. Ga go pelaelo gore Jesu o ntse a thapisa batho ba le bantsi gore e nne bareri. Ba-Sinti le Ba-Roma ba ne ba kgatlhegile tota e bile ba itumeletse letsholo leno. Banyalani bangwe ba ba neng ba le mo letsholong leno e bong Andre le Esther ba re: “Batho ba ne ba itumetse thata ka gonne re ile ra tsaya matsapa a go ya kwa go bone. Ba le bantsi ba ne ba itumeletse go utlwa le go bala molaetsa wa Baebele ka puo ya bone. Mosetsana mongwe o ne a bona bidio e e reng Ke Eng fa o Tshwanetse go Ithuta Baebele? ka puo ya Se-Romany. O ne a ntse a bua jaana a sa dumele: “Ba bua puo ya gaetsho!”